Ubuntu

Το Ubuntu (IPA: ) είναι ένα ανοικτού κώδικα, ελεύθερο και δωρεάν λειτουργικό σύστημα βασισμένο στον πυρήνα Linux. Ξεκίνησε το 2004, βασισμένο στη διανομή Debian. Ως περιβάλλον εργασίας χρησιμοποιεί το GNOME, στο οποίο επέστρεψε στην έκδοση 17.10, διαδεχόμενο το περιβάλλον Unity που είχε καθιερωθεί από την έκδοση 11.04 και μεσολάβησε για μια περίοδο έξι ετών (2011–2017).

Στόχος του Ubuntu είναι η παροχή ενός διαρκώς ενημερωμένου, σταθερού λειτουργικού συστήματος για τον μέσο χρήστη, με ενισχυμένη έμφαση στην ευκολία χρήσης και εγκατάστασης. Το Ubuntu έχει χαρακτηριστεί ως η πιο δημοφιλής διανομή Linux για επιτραπέζιους υπολογιστές, διεκδικώντας, σύμφωνα με την Valve, περίπου το 45% (21 Μαρ. 2015) επί του συνόλου των υπολογιστών με διανομές βασισμένες στον πυρήνα Linux. Πέρα από την επίσημη διανομή, υπάρχουν πολλές παραλλαγές που βασίζονται στη διανομή Ubuntu, αλλά προσφέρουν διαφορετικά γραφικά περιβάλλοντα (π.χ. KDE, Xfce, LXDE,  και MATE) ή/και εφαρμογές.

Το Ubuntu διανέμεται χωρίς χρέωση και μπορεί να βελτιωθεί από κάθε προγραμματιστή που θέλει να συμμετάσχει στην ομάδα ανάπτυξης. Το Ubuntu χρηματοδοτείται από την Canonical Ltd, μία ιδιωτική επιχείρηση που ιδρύθηκε από τον Νοτιοαφρικανό επιχειρηματία Μαρκ Σάτλγουορθ (Mark Shuttleworth). Αντί να πωλεί το Ubuntu καθεαυτό, η Canonical καταγράφει έσοδα από την επί πληρωμή τεχνική υποστήριξη που παρέχει για το προϊόν της. Διατηρεί το Ubuntu ως ελεύθερο λογισμικό ανοικτού κώδικα, ενθαρρύνοντας τη ενεργή συμμετοχή της κοινότητας και τρίτων προγραμματιστών στην ανάπτυξή του.

Το σύνθημα του Ubuntu είναι «Linux για ανθρώπους» (Linux for human beings), το οποίο περιγράφει τον πρωταρχικό σκοπό – τη δημιουργία μίας Linux διανομής περισσότερο εύκολης στη χρήση από τις υπόλοιπες.

 Χαρακτηριστικά 
Το Ubuntu είναι μια διανομή που επικεντρώνεται στη χρηστικότητα,  στην προσιτότητα και στη διεθνοποίηση. Μια από τις βασικές διαφορές του με άλλες διανομές, όπως το Debian, είναι ότι επιτρέπει την εγκατάσταση πακέτων μη ελεύθερου λογισμικού για ορισμένους ειδικούς σκοπούς, όπως για παράδειγμα οδηγούς υλικού (drivers) για ορισμένα είδη υλικού (hardware) ή codecs για την αναπαραγωγή πολυμέσων. Από την έκδοση 5.04, η κωδικοποίηση UTF-8 είναι η στάνταρ κωδικοποίηση χαρακτήρων.

Το Ubuntu διατίθεται ως είδωλο δίσκου (ISO), επιτρέποντας στους χρήστες να δοκιμάσουν το σύστημα για συμβατότητα πριν προχωρήσουν στην εγκατάσταση. Παλαιότερα διανεμόταν και σε μορφή live CD. Στις πρώτες εκδόσεις του Ubuntu τα CD εγκατάστασης αποστέλλονταν δωρεάν σε όποιον το ζητούσε. 

Τα χρώματα της διανομής είναι διάφορες αποχρώσεις μαύρου, του πορτοκαλί, του καφέ και του μωβ (Yaru theme).

Η διαχείριση των αρχείων γίνεται μέσω της εφαρμογής GNOME Files (γνωστή ως Nautilus), η οποία παρέχει δυνατότητες όπως περιήγηση με καρτέλες και γρήγορη αναζήτηση.

Σε επίπεδο γραφικών, το σύστημα χρησιμοποιεί από προεπιλογή το πρωτόκολλο Wayland, προσφέροντας βελτιωμένη ασφάλεια και απόδοση. Αντικατέστησε τον παλαιότερο X.Org Server (X11), ο οποίος ήταν προεγκατεστημένος ως εναλλακτική επιλογή μέχρι και την έκδοση 25.04, αλλά πλέον δεν περιλαμβάνεται στη βασική εγκατάσταση των νεότερων εκδόσεων.

Για εργασίες που απαιτούν δικαιώματα διαχειριστή περιλαμβάνεται η εντολή sudo.

 Εγκατάσταση 
Η εγκατάσταση του Ubuntu στο σκληρό δίσκο γίνεται μέσα από ένα ζωντανό περιβάλλον (Live USB), επιτρέποντας στον χρήστη να δοκιμάσει το λειτουργικό πριν το εγκαταστήσει. Για πολλά χρόνια ο κύριος εγκαταστάτης ήταν το Ubiquity, ο οποίος στις νεότερες εκδόσεις (23.04 και μετά) έχει αντικατασταθεί από έναν σύγχρονο εγκαταστάτη (βασισμένο σε Flutter/Subiquity).

Μέχρι την έκδοση 13.04, τα μέσα εγκατάστασης της διανομής συμπεριλάμβαναν την εφαρμογή εγκατάστασης Wubi, η οποία επέτρεπε την εγκατάσταση μέσα από περιβάλλον Microsoft Windows, κάνοντας έτσι πιο εύκολη τη μετάβαση στο Linux για τους χρήστες Windows. Πολλαπλά τεχνικά προβλήματα οδήγησαν στη διακοπή της επίσημης υποστήριξής του.

 Εφαρμογές 
Εκτός από τα προκαθορισμένα εργαλεία συστήματος και αρκετές  εφαρμογές και παιχνίδια της διανομής GNOME, στο Ubuntu περιλαμβάνοντα οι εξής εφαρμογές: 
+ΕφαρμογήΡόλοςMozilla FirefoxΠεριηγητής ιστούMozilla ThunderbirdΠελάτης ηλεκτρονικού ταχυδρομίουLibreOfficeΣουίτα γραφείουRhythmboxΑναπαραγωγέας ήχου / Διαχειριστής μουσικών συλλογώνShotwellΠροβολέας εικόνων / Διαχειριστής συλλογών εικόνωνGEditΕπεξεργαστής κειμένουTransmissionΠελάτης BitTorrentEvinceΠροβολέας αρχείων PDF, DjVu, PostScript

 Εγκατάσταση και Διαχείριση Λογισμικού 
Τα αποθετήρια του Ubuntu προσφέρουν μια πλήρη σειρά από χιλιάδες εφαρμογές που προσφέρονται δωρεάν. Η εγκατάσταση και διαχείριση αυτού του λογισμικού βασίζεται παραδοσιακά στο σύστημα APT (Advanced Package Tool) και στα πακέτα μορφής .deb, τα οποία αντλούνται από τα επίσημα αποθετήρια της διανομής.

Ωστόσο, στις σύγχρονες εκδόσεις, το Ubuntu έχει ενσωματώσει πλήρως και προωθεί τη χρήση των πακέτων Snap. Η υποστήριξη για Snap είναι προεγκατεστημένη και αποτελεί την προεπιλεγμένη μέθοδο εγκατάστασης για πολλές εφαρμογές (όπως ο Firefox) μέσω του Κέντρου Λογισμικού (App Center).

Παράλληλα, το σύστημα είναι συμβατό και με την τεχνολογία Flatpak, μια εναλλακτική μορφή αυτόνομων πακέτων, η οποία όμως δεν είναι ενεργοποιημένη εξ ορισμού και απαιτεί από τον χρήστη να εγκαταστήσει τα απαραίτητα εργαλεία για τη χρήση της.

 Ασφάλεια 
Το Ubuntu έχει προρυθμισμένα όλες τις θύρες επικοινωνίας κλειστές προσθέτοντας μεγαλύτερη ασφάλεια, μερικοί όμως χρήστες προτιμούν τη χρήση κάποιου τείχους προστασίας (Firewall) για να παρακολουθούν τις εισερχόμενες και εξερχόμενες συνδέσεις. 

Επιπρόσθετα, για την προστασία από ευπάθειες λογισμικού, το Ubuntu χρησιμοποιεί το σύστημα ασφαλείας AppArmor, το οποίο περιορίζει τις δυνατότητες των προγραμμάτων και των διεργασιών μόνο στους πόρους που είναι απαραίτητοι για τη λειτουργία τους.

 Απαιτήσεις Συστήματος 
Η τελευταία έκδοση του Ubuntu υποστηρίζει επίσημα την αρχιτεκτονική AMD64 στην έκδοση Desktop  και αρχιτεκτονικές AMD64, ARM64, RISC-V, PowerPC και s390x (IBM Z, Linux One)  στην έκδοση Server. Η υποστήριξη της αρχιτεκτονικής Intel x86 (i386 32-bit) σταμάτησε με την έκδοση 18.04.

 Έκδοση Desktop 
Για την έκδοση Desktop, με γραφικό περιβάλλον εργασίας GNOME, οι ελάχιστες απαιτήσεις συστήματος είναι:

 2 GHz διπύρηνος επεξεργαστής (x64)
 4 GB μνήμης RAM
 25 GB αποθηκευτικό χώρο
 USB (ή DVD) για εγκατάσταση
 Πρόσβαση στο Διαδίκτυο (συνιστάται)

 Έκδοση Server 
Για την έκδοση Server χωρίς γραφικό περιβάλλον εργασίας, οι συνιστώμενες απαιτήσεις συστήματος είναι:

 1 GHz επεξεργαστής (x64/arm/ppc/s390x)
1 GB μνήμης RAM
Τουλάχιστον 2.5 GB αποθηκευτικό χώρο

 Netbook Edition (προ-11.04) 
Η έκδοση ήταν σχεδιασμένη ειδικά για Netbook, με σκοπό μεταξύ άλλων να αποδίδει καλύτερα στις μικρές οθόνες. Από την έκδοση 11.04 (Natty Narwhal) η έκδοση Netbook Edition έχει συγχωνευθεί με την έκδοση Desktop Edition. Όσο κυκλοφορούσε η έκδοση για Netbook οι απατήσεις ήταν οι εξής:
 Επεξεργαστής Intel Atom στα 1.6 GHz
 512 μνήμη RAM
 4 GB αποθηκευτικό χώρο
 Κάρτα γραφικών με δυνατότατα απεικόνισης 800x600 και 3D
 Ubuntu Pro 
Το Ubuntu Pro είναι μια συνδρομητική υπηρεσία που παρέχεται από την Canonical, η οποία προσφέρει εκτεταμένη ασφάλεια και διαχείριση για το λειτουργικό σύστημα. Αποτελεί την εξέλιξη της υπηρεσίας που ήταν παλαιότερα γνωστή ως Ubuntu Advantage.

Κύρια χαρακτηριστικά: Η βασική λειτουργία είναι η παροχή Εκτεταμένης Συντήρησης Ασφαλείας (Expanded Security Maintenance - ESM). Η τυπική έκδοση μακράς διαρκείας (LTS) του Ubuntu παρέχει 5 χρόνια ενημερώσεων ασφαλείας για το βασικό αποθετήριο (Main repository), ενώ το Ubuntu Pro επεκτείνει αυτή την υποστήριξη στα 10 χρόνια.

Επιπλέον, επεκτείνει την κάλυψη ασφαλείας πέρα από το βασικό λειτουργικό σύστημα, περιλαμβάνοντας πακέτα από το αποθετήριο Universe. Αυτό σημαίνει ότι παρέχει ενημερώσεις ασφαλείας για περισσότερα από 23.000 πακέτα λογισμικού και εφαρμογές ανοιχτού κώδικα (όπως Python, Node.js, WordPress, κ.ά.) που δεν καλύπτονται από τη βασική πενταετή υποστήριξη.

Άλλες δυνατότητες περιλαμβάνουν:

 Canonical Livepatch: Επιτρέπει την εφαρμογή κρίσιμων ενημερώσεων στον πυρήνα (kernel) του Linux χωρίς να απαιτείται επανεκκίνηση του συστήματος, ελαχιστοποιώντας τον χρόνο εκτός λειτουργίας.
 Πιστοποιήσεις και Συμμόρφωση: Παρέχει εργαλεία για συμμόρφωση με αυστηρά πρότυπα ασφαλείας και κανονισμούς, όπως FIPS 140-2, FedRAMP, HIPAA, PCI-DSS και CIS hardening, τα οποία είναι απαραίτητα σε εταιρικά και κυβερνητικά περιβάλλοντα.

Διαθεσιμότητα: Η υπηρεσία Ubuntu Pro είναι διαθέσιμη δωρεάν για προσωπική χρήση σε έως και 5 μηχανήματα (ή 50 για επίσημα μέλη της κοινότητας του Ubuntu), ενώ για επιχειρήσεις και διακομιστές (servers) παρέχεται με χρέωση ανά κόμβο.

 Ιστορικό εκδόσεων 
 Έκδοση  Κωδική  Ονομασία Ημερομηνία  Κυκλοφορίας Τυπική  Υποστήριξη  ΜέχριΕκτεταμένη  Συντήρηση  Ασφαλείας  (ESM)  ΜέχριΠρόσθετη  Κάλυψη  Παλαιότερων  Εκδόσεων  Μέχρι Παρατηρήσεις4.10Warty Warthog 26 Οκτωβρίου 2004 30 Απριλίου 2006—— Πρώτη έκδοση του Ubuntu5.04 Hoary Hedgehog 8 Απριλίου 2005 31 Οκτωβρίου 2006—— —5.10 Breezy Badger 12 Οκτωβρίου 2005 13 Απριλίου 2007—— —6.06 LTSDapper Drake 1 Ιουνίου 200614 Ιουλίου 2009Server: 1 Ιουνίου 2011—— Long Term Support (LTS) 6.06.1 LTS 10 Αυγούστου 2006—— 1η ενημέρωση του 6.06 LTS6.06.2 LTS 21 Ιανουαρίου 2008—— 2η ενημέρωση του 6.06 LTS6.10 Edgy Eft 26 Οκτωβρίου 2006 26 Απριλίου 2008—— —7.04 Feisty Fawn 19 Απριλίου 2007 19 Οκτωβρίου 2008—— —7.10 Gutsy Gibbon 18 Οκτωβρίου 2007 18 Απριλίου 2009—— —8.04 LTS Hardy Heron 24 Απριλίου 200812 Μαΐου 2011Server: 9 Απριλίου 2013—— Long Term Support (LTS) 8.04.1 LTS 3 Ιουλίου 2008—— 1η ενημέρωση του 8.04 LTS8.04.2 LTS 22 Ιανουαρίου 2009——2η ενημέρωση του 8.04 LTS8.04.3 LTS 16 Ιουλίου 2009—— 3η ενημέρωση του 8.04 LTS8.04.4 LTS 28 Ιανουαρίου 20109 Μαΐου 2013—— 4η ενημέρωση του 8.04 LTS8.10 Intrepid Ibex 30 Οκτωβρίου 2008 30 Απριλίου 2010—— —9.04 Jaunty Jackalope 23 Απριλίου 2009 23 Οκτωβρίου 2010—— —9.10 Karmic Koala 29 Οκτωβρίου 2009 30 Απριλίου 2011—— —10.04 LTS Lucid Lynx 29 Απριλίου 2012 9 Μαΐου 2013Server: 30 Απριλίου 2015—— Long Term Support (LTS) 10.04.1 LTS 17 Αυγούστου 2010—— 1η ενημέρωση του 10.04 LTS10.04.2 LTS 18 Φεβρουαρίου 2011—— 2η ενημέρωση του 10.04 LTS10.04.3 LTS 21 Ιουλίου  2011—— 3η ενημέρωση του 10.04 LTS10.04.4 LTS 16 Φεβρουαρίου 2012—— 4η ενημέρωση του 10.04 LTS10.10 Maverick Meerkat 10 Οκτωβρίου 2010 10 Απριλίου 2012—— —11.04 Natty Narwhal 28 Απριλίου 2011 28 Οκτωβρίου 2012—— — 11.10 Oneiric Ocelot 13 Οκτωβρίου 2011 9 Μαΐου 2013—— —12.04 LTSPrecise Pangolin 26 Απριλίου 201228 Απριλίου 201726 Απριλίου 2019— Long Term Support  (LTS) 12.04.1 LTS 24 Αυγούστου 2012— 1η ενημέρωση του 12.04 LTS12.04.2 LTS 14 Φεβρουαρίου 2013HWE 8 Αυγούστου 2014— 2η ενημέρωση του 12.04 LTS12.04.3 LTS23 Αυγούστου 2013 — 3η ενημέρωση του 12.04 LTS12.04.4 LTS6 Φεβρουαρίου 2014 — 4η ενημέρωση του 12.04 LTS12.04.5 LTS7 Αυγούστου 2014 28 Απριλίου 2017— 5η ενημέρωση του 12.04 LTS12.10 Quantal Quetzal  18 Οκτωβρίου 2012 16 Μαΐου 2014———13.04 Raring Ringtail 25 Απριλίου 2013 27 Ιανουαρίου 2014———13.10 Saucy Salamander 17 Οκτωβρίου 2013 17 Ιούλιος 2014—— —14.04 LTSTrusty Tahr 17 Απριλίου 201425 Απριλίου 201925 Απριλίου 202425 Απριλίου 2029 Long Term Support (LTS) 14.04.1 LTS24 Ιουλίου 2014  1η ενημέρωση του 14.04 LTS14.04.2 LTS20 Φεβρουαρίου 2015 HWE Αυγούστου 2016 2η ενημέρωση του 14.04 LTS14.04.3 LTS6 Αυγούστου 2015  3η ενημέρωση του 14.04 LTS14.04.4 LTS18 Φεβρουαρίου 2016 4η ενημέρωση του 14.04 LTS14.04.5 LTS4 Αυγούστου 2016 25 Απριλίου 2019 5η ενημέρωση του 14.04 LTS14.04.6 LTS7 Μαρτίου 20196η ενημέρωση του 14.04 LTS14.10 Utopic Unicorn 23 Οκτωβρίου 2014 23 Ιουλίου 2015—— —15.04 Vivid Vervet 23 Απριλίου 2015 4 Φεβρουαρίου 2016—— —15.10 Wily Werewolf 22 Οκτωβρίου 2015 28 Ιουλίου 2016—— —16.04 LTSXenial Xerus21 Απριλίου 201630 Απριλίου 202123 Απριλίου 202623 Απριλίου 2031 Long Term Support (LTS)16.04.1 LTS21 Ιουλίου 2016  1η ενημέρωση του 16.04 LTS16.04.2 LTS16 Φεβρουαρίου 2017 2η ενημέρωση του 16.04 LTS16.04.3 LTS3 Αυγούστου 2017 3η ενημέρωση του 16.04 LTS16.04.4 LTS1 Μαρτίου 2018 4η ενημέρωση του 16.04 LTS16.04.5 LTS2 Αυγούστου 20185η ενημέρωση του 16.04 LTS16.04.6 LTS28 Φεβρουαρίου 20196η ενημέρωση του 16.04 LTS16.04.7 LTS13 Αυγούστου 20207η ενημέρωση του 16.04 LTS16.10Yakkety Yak13 Οκτωβρίου 201620 Ιουλίου 2017———17.04 Zesty Zapus 13 Απριλίου 2017 13 Ιανουαρίου 2018———17.10 Artful Aardvark 19 Οκτωβρίου 2017 19 Ιουλίου 2018———18.04 LTS Bionic Beaver 26 Απριλίου 201831 Μαΐου 202326 Απριλίου 202826 Απριλίου 2033 Long Term Support (LTS)18.04.1 LTS26 Ιουλίου 20181η ενημέρωση του 18.04 LTS18.04.2 LTS15 Φεβρουαρίου 20192η ενημέρωση του 18.04 LTS18.04.3 LTS8 Αυγούστου 20193η ενημέρωση του 18.04 LTS18.04.4 LTS12 Φεβρουαρίου 20204η ενημέρωση του 18.04 LTS18.04.5 LTS13 Αυγούστου 20205η ενημέρωση του 18.04 LTS18.04.6 LTS17 Σεπτεμβρίου 2021 6η ενημέρωση του 18.04 LTS18.10 Cosmic Cuttlefish 18 Οκτωβρίου 201818 Ιουλίου 2019———19.04 Disco Dingo 18 Απριλίου 201923 Ιανουαρίου 2020———19.10Eoan Ermine17 Οκτωβρίου 201917 Ιουλίου 2020———20.04 LTSFocal Fossa23 Απριλίου 202029 Μαΐου 202523 Απριλίου 203023 Απριλίου 2035Long Term Support (LTS)20.04.1 LTS6 Αυγούστου 20201η ενημέρωση του 20.04 LTS20.04.2 LTS4 Φεβρουαρίου 20212η ενημέρωση του 20.04 LTS20.04.3 LTS26 Αυγούστου 20213η ενημέρωση του 20.04 LTS20.04.4 LTS24 Φεβρουαρίου 20224η ενημέρωση του 20.04 LTS20.04.5 LTS1 Σεπτεμβρίου 2022 5η ενημέρωση του 20.04 LTS20.04.6 LTS23 Μαρτίου 20236η ενημέρωση του 20.04 LTS20.10Groovy Gorilla22 Οκτωβρίου 202022 Ιουλίου 2021———21.04Hirsute Hippo22 Απριλίου 202120 Ιανουαρίου 2022———21.10Impish Indri14 Οκτωβρίου 202114 Ιουλίου 2022———22.04 LTSJammy Jellyfish21 Απριλίου 20221 Ιουνίου 202721 Απριλίου 203221 Απριλίου 2037Long Term Support (LTS)22.04.1 LTS11 Αυγούστου 20221η ενημέρωση του 22.04 LTS22.04.2 LTS23 Φεβρουαρίου 20232η ενημέρωση του 22.04 LTS22.04.3 LTS10 Αυγούστου 20233η ενημέρωση του 22.04 LTS22.04.4 LTS22 Φεβρουαρίου 20244η ενημέρωση του 22.04 LTS22.04.5 LTS12 Σεπτεμβρίου 20245η ενημέρωση του 22.04 LTS22.10Kinetic Kudu20 Οκτωβρίου 202220 Ιουλίου 2023———23.04Lunar Lobster20 Απριλίου 202325 Ιανουαρίου 2024———23.10Mantic Minotaur12 Οκτωβρίου 202311 Ιουλίου 2024———24.04 LTSNoble Numbat25 Απριλίου 202431 Μαΐου 202925 Απριλίου 203425 Απριλίου 2039Long Term Support (LTS)24.04.1 LTS29 Αυγούστου 20241η ενημέρωση του 24.04 LTS24.04.2 LTS20 Φεβρουαρίου 20252η ενημέρωση του 24.04 LTS24.04.3 LTS7 Αυγούστου 20253η ενημέρωση του 24.04 LTS24.04.4 LTS12 Φεβρουαρίου 20264η ενημέρωση του 24.04 LTS25.04Plucky Puffin17 Απριλίου 202515 Ιανουαρίου 2026———25.10Questing Quokka9 Οκτωβρίου 20259 Ιουλίου 2026———26.04 LTSResolute Raccoon23 Απριλίου 202629 Μαΐου 2031 23 Απριλίου 203623 Απριλίου 2041Long Term Support (LTS)
(Long Term Support = Υποστήριξη Μακράς Διαρκείας)(Οι υπηρεσίες Εκτεταμένη Συντήρηση Ασφαλείας (ESM) και Πρόσθετη Κάλυψη Παλαιότερων Εκδόσεων καλύπτονται από το Ubuntu Pro)


Δείτε επίσης το λήμμα Ιστορικό εκδόσεων του UbuntuΔείτε επίσης το λήμμα Ιστορικό εκδόσεων του Ubuntu

 Ubuntu Touch 
Το Ubuntu Touch είναι μια έκδοση του λειτουργικού συστήματος Ubuntu βελτιστοποιημένη για συσκευές με οθόνη αφής. Αναπτύσσεται πλέον από την κοινότητα UBports, μετά την απόσυρση της επίσημης υποστήριξης από την Canonical το 2017.

Ιστορία και Ανάπτυξη από την Canonical (2011–2017)

Το έργο ξεκίνησε επίσημα το 2011, με όραμα τη δημιουργία ενός ενιαίου λειτουργικού συστήματος που θα μπορούσε να λειτουργεί τόσο σε υπολογιστές όσο και σε φορητές συσκευές. Η πρώτη σταθερή έκδοση κυκλοφόρησε τον Οκτώβριο του 2013, ενώ το 2015 κυκλοφόρησαν οι πρώτες εμπορικές συσκευές με προεγκατεστημένο το Ubuntu Touch.

Ωστόσο, τον Απρίλιο του 2017, ο ιδρυτής της Canonical, Μαρκ Σάτλγουορθ (Mark Shuttleworth), ανακοίνωσε τον τερματισμό της ανάπτυξης του Ubuntu Touch και του περιβάλλοντος Unity 8, λόγω έλλειψης εμπορικού ενδιαφέροντος από την αγορά.

Η εποχή του UBports (2017–Σήμερα)

Αμέσως μετά την ανακοίνωση της Canonical, η ανάπτυξη του λειτουργικού αναλήφθηκε από την κοινότητα UBports, με επικεφαλή τον Marius Gripsgard. Το 2019 ιδρύθηκε επίσημα στη Γερμανία το UBports Foundation, ένας μη κερδοσκοπικός οργανισμός που διασφαλίζει τη νομική και οικονομική υποστήριξη του έργου.

Σήμερα, το Ubuntu Touch συνεχίζει να εξελίσσεται ενεργά, προσφέροντας σύγχρονο πυρήνα και βελτιωμένη ασφάλεια. Χρησιμοποιεί το γραφικό περιβάλλον Lomiri (μετεξέλιξη του Unity 8), το οποίο είναι σχεδιασμένο για χειρισμό με χειρονομίες (gestures) από τις άκρες της οθόνης. Επίσης υπάρχει η δυνατότητα μετατροπής του κινητού σε πλήρη υπολογιστή συνδέοντας τη συσκευή με οθόνη, πληκτρολόγιο και ποντίκι. Το περιβάλλον προσαρμόζεται αυτόματα σε desktop mode επιτρέποντας την εκτέλεση εφαρμογών γραφείου.

 Διανομές Linux και Εκδόσεις βασισμένες στο Ubuntu 
Το Ubuntu αποτελεί τη βάση για πολλές διανομές Linux. Οι περισσότερες από αυτές αναπτύσσονται από ανεξάρτητες ομάδες, που δεν συντονίζουν την δράση τους με την Canonical. Ο αριθμός τους είναι πολύ μεγάλος και ανάμεσα σε αυτές συγκαταλέγονται επιτυχημένες διανομές όπως οι Linux Mint, Pop!_OS, Elementary OS, Zorin OS, Linux Lite, KDE Neon.

Επίσης υπάρχουν διανομές που έχουν επισήμως αναγνωριστεί από την Canonical σαν παραλλαγές του Ubuntu. Η ανάπτυξη των διανομών αυτών γίνεται σε συντονισμό με την ανάπτυξη του Ubuntu, επιβλέπονται από την Canonical αλλά υλοποιούνται κυρίως από ομάδες της κοινότητας.

 Επίσημες παραλλαγές 
Ως επίσημες παραλλαγές του Ubuntu θεωρούνται οι εξής:
ΔιανομήΛογότυποΠεριγραφήKubuntu48x48pxΔιανομή που χρησιμοποιεί το ελαφρύ γραφικό περιβάλλον εργασίας KDE Plasma και τη σουίτα εφαρμογών του KDE, προσφέροντας υψηλή παραμετροποίηση.Lubuntu48x48pxΔιανομή που χρησιμοποιεί το ελαφρύ γραφικό περιβάλλον εργασίας LXQt. Στοχεύει στις όσο το δυνατόν μικρότερες απαιτήσεις σε υπολογιστικούς πόρους για εγκατάσταση σε υπολογιστές με χαμηλές προδιαγραφές.Xubuntu48x48pxΔιανομή που χρησιμοποιεί το ελαφρύ γραφικό περιβάλλον εργασίας XFCE. Όπως και Lubuntu, κύριο μέλημα είναι οι όσο το δυνατόν μικρότερες απαιτήσεις σε υπολογιστικούς πόρους και ειδικά όσον αφορά στην κύρια μνήμη (RAM).Ubuntu Budgie48x48pxΔιανομή που χρησιμοποιεί το γραφικό περιβάλλον εργασίας Budgie, προσφέροντας μια μοντέρνα και κομψή εμφάνιση.Ubuntu MATE48x48pxΔιανομή που χρησιμοποιεί το ελαφρύ γραφικό περιβάλλον εργασίας MATE, το οποίο αποτελεί τη συνέχεια του παραδοσιακού GNOME 2, προσφέροντας μια κλασική εμπειρία χρήσης.Ubuntu Unity48x48px|Ubuntu Unity LogoΔιανομή που χρησιμοποιεί το γραφικό περιβάλλον εργασίας Unity, το οποίο ήταν το προεπιλεγμένο περιβάλλον του Ubuntu από το 2011 έως το 2017. Αναγνωρίστηκε ξανά ως επίσημη παραλλαγή το 2022.Ubuntu Cinnamon48x48px|Cinnamon-logoΔιανομή που χρησιμοποιεί το γραφικό περιβάλλον εργασίας Cinnamon. Είναι η νεότερη επίσημη παραλλαγή (από το 2023), η οποία προσφέρει μια κλασική διάταξη επιφάνειας εργασίας (με γραμμή εργασιών και μενού έναρξης).Ubuntu Studio48x48pxΔιανομή προσανατολισμένη στη δημιουργία πολυμέσων (γραφιστική, ήχος, βίντεο). Από την έκδοση 20.10 χρησιμοποιεί το γραφικό περιβάλλον εργασίας KDE Plasma (παλαιότερα XFCE) και έρχεται με προεγκατεστημένα επαγγελματικά εργαλεία.Ubuntu Server48x48pxΈκδοση σχεδιασμένη για διακομιστές και υπολογιστικά νέφη (cloud). Μοιράζεται τα ίδια αποθετήρια λογισμικού (APT repositories) με την έκδοση Desktop, με τη βασική διαφορά ότι δεν περιλαμβάνει προεγκατεστημένο γραφικό περιβάλλον (όπως το GNOME), αν και αυτό μπορεί να εγκατασταθεί εκ των υστέρων. Η εγκατάστασή του γίνεται μέσω περιβάλλοντος κειμένου (text-based).Ubuntu Kylin48x48pxΔιανομή που χρησιμοποιεί το πρωτότυπο γραφικό περιβάλλον εργασίας UKUI. Μια διανομή ειδικά προσαρμοσμένη για χρήστες από την Κίνα.Ubuntu Core—Έκδοση εστιασμένη στο Διαδίκτυο των Πραγμάτων (IoT) και τα ενσωματωμένα συστήματα. Δεν διαθέτει γραφικό περιβάλλον και επιτρέπει πρόσβαση μόνο μέσω SSH. Σε αντίθεση με τις υπόλοιπες διανομές, δεν χρησιμοποιεί τον παραδοσιακό διαχειριστή πακέτων APT, αλλά βασίζεται αποκλειστικά σε πακέτα Snap. Είναι σχεδιασμένο να ρυθμίζεται μέσω «model assertions», τα οποία είναι έγγραφα κειμένου που ορίζουν ποια πακέτα Snap και ποιες ρυθμίσεις εφαρμόζονται στην εικόνα του λειτουργικού συστήματος.Edubuntu48x48pxΔιανομή προσανατολισμένη στην εκπαίδευση. Μπορεί να χρησιμοποιηθεί σε σχολεία και πανεπιστήμια καθώς περιέχει ελεύθερο εκπαιδευτικό λογισμικό και αναπτύσσεται από ομάδα εθελοντών σε συνεργασία με δασκάλους, φοιτητές και ειδικούς από όλο τον κόσμο. Χρησιμοποιεί το γραφικό περιβάλλον εργασίας GNOME. Η ανάπτυξη σταμάτησε στην έκδοση 14.04, η υποστήριξη της οποίας έληξε τον Απρίλιο του 2019. Επέστρεψε ξανά με την έκδοση 23.04 η οποία παρουσιάστηκε στις 20 Απριλίου 2023.
 Παλαιότερες διανομές 
Ως παλαιότερες διανομές του Ubuntu θεωρούνται οι εξής:
ΔιανομήΛογότυποΠεριγραφήUbuntu GNOME128x128pxΥπήρξε επίσημη διανομή όσο το κύριο Ubuntu χρησιμοποιούσε το Unity. Όταν το Ubuntu επέστρεψε στο GNOME (17.10), η παραλλαγή αυτή συγχωνεύθηκε με τη βασική έκδοση.Mythbuntu128x128pxΠαραλλαγή που χρησιμοποιούνταν σαν κέντρο ψυχαγωγίας (media center) ενσωματώνοντας το λογισμικό MythTV. Χρησιμοποιούσε το ελαφρύ γραφικό περιβάλλον εργασίας XFCE. Το 2016 σταμάτησε να υπάρχει ως διανομή.Ubuntu JeOS—Μια ελαφριά έκδοση (Just Enough Operating Sysytem) που ήταν βελτιστοποιημένη για εικονικές συσκευές, η οποία πλέον έχει ενσωματωθεί στην έκδοση Server.Gobuntu128x128pxΤο Gobuntu ήταν μια επίσημη εναλλακτική έκδοση που στόχο είχε την αυστηρή τήρηση των τεσσάρων ελευθεριών του Ιδρύματος Ελεύθερου Λογισμικού.

 Ανεπίσημες Διανομές 
Ως ανεπίσημες διανομές του Ubuntu θεωρούνται οι εξής:
ΔιανομήΛογότυποΠεριγραφήUbuntuDDEalt=Deepin-logo|48x48px|Deepin logoΔιανομή που χρησιμοποιεί το γραφικό περιβάλλον Deepin Desktop Environment (DDE). Διακρίνεται για την ιδιαίτερα μοντέρνα αισθητική του και τα προσεγμένα εφέ, που θυμίζουν λειτουργικά συστήματα όπως το macOS.Ubuntu Sway—Διανομή που χρησιμοποιεί τον διαχειριστή παραθύρων Sway (tiling window manager) αντί για κλασικό γραφικό περιβάλλον. Απευθύνεται κυρίως σε προχωρημένους χρήστες και προγραμματιστές που προτιμούν τον χειρισμό αποκλειστικά με το πληκτρολόγιο.

 Υποδοχή 
Η ευκολία της χρήσης του Ubuntu έχει οδηγήσει, με ορισμένες τροποποιήσεις, στην υιοθέτησή του από εταιρίες, οργανισμούς αλλά και κυβερνήσεις όπως της Γαλλίας , της Βόρειας Μακεδονίας,  της Ολλανδίας και άλλων χωρών για χρήση από το κοινό, τους μαθητές και τις υπηρεσίες τους. Αξιοσημείωτο είναι το γεγονός ότι η κυβέρνηση της Κίνας έχει δημιουργήσει σε συνεργασία με την Canonical μια δικιά της εκδοχή του Ubuntu που ονομάζεται Ubuntu Kylin.

Στο παρελθόν, η έκδοση LTS του Ubuntu χρησιμοποιήθηκε ευρέως από την Google για τους υπολογιστές του προσωπικού της (γνωστή ως Goobuntu). Η εταιρεία πλέον έχει μεταβεί σε άλλο σύστημα βασισμένο στο Debian (gLinux).

 Δείτε επίσης 

 Ιστορικό Εκδόσεων Ubuntu

 Παραπομπές 

 Επιπλέον ανάγνωση 







 Εξωτερικοί σύνδεσμοι 

 Ubuntu - Επίσημη σελίδα 
 Ubuntu-gr - Ελληνική κοινότητα του Ubuntu
 forum.ubuntu-gr.org - Ελληνικό forum υποστήριξης
 Ubuntu brainstorm - Ιδέες για υλοποίηση από τους χρήστες του Ubuntu 
 Ubuntuguide - Βοήθεια εγχειρίδιο (ανεπίσημη), συμβουλές, Συχνές Ερωτήσεις, λογισμικό και οδηγός